29/11/2018 | Administración LocalMunicipal
Teo
Ordenanza reguladora da taxa pola utilización do espazo de traballo colaborativo de Solláns

Téndose aprobado provisionalmente polo Pleno da Corporación en sesión de data 26/09/2018 a Ordenanza Fiscal Reguladora da taxa por ocupación do espazo de traballo colaborativo, acordo que foi publicado no Boletín Oficial da Provincia nº189 de data 03/10/2018 e, unha vez transcorrido o prazo de un mes a que fai referencia o artigo 17 do RDL 2/2004, de 5 de marzo, que aproba o Texto Refundido da Lei Reguladora das Facendas Locais, sen se ter presentado reclamacións contra dito acordo provisional, éste queda automáticamente elevado a definitivo, procedéndose á publicación do seu texto íntegro de seguido: No uso das facultades conferidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo polo que aproba o texto refundido da Lei Reguladora das Facendas Locais, este Concello establece a Taxa pola Utilización dos Postos de Traballo do Espazo de Traballo Colaborativo de Solláns – ETC de Teo, que se rexerá pola presente Ordenanza Fiscal. Constitúe o feito impoñible da taxa, a utilización dun posto de traballo dispoñible dentro da instalación municipal referida e consistente en: uso de mesa de traballo, caixoneira, estanterías, sala de reunións, cabina de son e aparcamento, ademais de acceso ao servizo de internet e caixa de correo postal compartido. Son suxeitos pasivos contribuíntes as persoas físicas e xurídicas e as entidades ás que se refire o artigo 35.4 da Lei 58/2003, de 17 de decembro, xeral tributaria, que gocen, utilicen ou aproveiten especialmente o dominio público local en beneficio particular, consonte algún dos supostos citados no feito impoñible. Serán responsables solidarios das obrigas tributarias do suxeito pasivo as persoas físicas e xurídicas ás que se refiren os artigos 41 e 42 da Lei 58/2003, Xeral Tributaria. Serán responsables subsidiarios os administradores de feito e de dereito das persoas xurídicas, os integrantes da administración concursal e os liquidadores de sociedades e entidades en xeral, nos supostos e co alcance que sinala o artigo 43 da Lei 58/2003, Xeral Tributaria. A base impoñible sobre a que se determinará a cota tributaria configúrana a cantidade de horas de ocupación do posto de traballo. Bonificarase co 100% da obriga de pago destas taxas: a) Emprendedores, definidos como tal no regulamento de funcionamento desta instalación. b) Asociacións, centros de ensino ou colectivos autorizados polo Concello. c) Empresarios cunha discapacidade recoñecida igual ou superior ao 66%. Bonificarase co 30% da obriga de pago destas taxas: a) Mulleres empresarias. b) Empresarios cunha discapacidade recoñecida do 33% ou superior. A taxa devengarase cando se inicie o aproveitamento, momento que, a estes efectos, enténdese que coincide co da concesión da autorización. A taxa devengarase ao inicio do mes. Nos casos de cesamento do uso das instalacións, procederá aplicar o prorrateo mensual correspondente ao período real de ocupación. As cantidades esixibles conforme ás tarifas previstas no artigo 6 desta ordenanza liquidaranse por cada aproveitamento autorizado ou realizado. O ingreso da taxa realizarase: Tratándose de autorizacións para o exercicio da venda ambulante en feiras e mercados periódicos organizados, unha vez notificada a alta no padrón correspondente, e no caso de prórroga da autorización, por anos naturais no lugar e forma que se estableza e que se notificará mediante edictos. Tratándose de autorizacións para o exercicio da venda ambulante fora das feiras e mercados periódicos organizados, os solicitantes presentarán a autoliquidación da taxa e xustificante de ter ingresado a cota no momento de presentar a correspondente solicitude. Cando, existindo autorización, non sexa efectiva a ocupación por causa imputable ó suxeito pasivo, non procederá a devolución da taxa, agás nos supostos de cese de actividade debidamente acreditada en forma e prazo. En todo o relativo á cualificación de infraccións tributarias, así como das sancións que lle correspondan a estas, en cada caso, estarase ao disposto nos artigos 178 e seguintes da Lei 58/2003, Xeral Tributaria. As modificacións que se introduzan no regulado nesta ordenanza polas leis de orzamentos xerais do Estado ou por calquera outra Lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. As cotas tributarias fixadas no artigo 6 da presente ordenanza modificaranse anualmente de acordo coa variación do Índice de Prezos ao Consumidor que sinale o Instituto Nacional de Estatística. O resultado da aplicación deste índice redondearase sempre, por exceso ou por defecto, á centena superior ou inferior. A presente Ordenanza Fiscal entrará en vigor ao día seguinte da súa publicacion no boletín oficial da provincia. Teo, 26 de novembro de 2018 O alcalde Rafael Sisto Edreira